Tobe Hooper
William Tobe Hooper (25. tammikuuta 1943 Austin, Texas – 26. elokuuta 2017 Sherman Oaks, Los Angeles, Kalifornia) oli yhdysvaltalainen elokuvaohjaaja, joka tunnetaan varsinkin kauhuelokuvistaan. Hänen elokuviaan olivat muun muassa "Texasin moottorisahamurhat" (1974) ja sen jatko-osa "Texasin moottorisahamurhat 2" (1986), "Salem’s Lot – kauhujen kaupunki" (1979), "Poltergeist" (1982), "Tappava yhteys" (1985) ja "Toolbox Murders" (2004).
Robbie Williams
Robert Peter ”Robbie” Williams (s. 13. helmikuuta 1974 Burslem, Stoke-on-Trent, Staffordshire) on brittiläinen poplaulaja, joka tuli tunnetuksi Take Thatin jäsenenä ja on sen jälkeen luonut menestyksekkään soolouran. Hänen levyjään on myyty maailmanlaajuisesti yli 77 miljoonaa albumia ja tämän lisäksi hän on voittanut 15 BRIT-palkintoa. Hän oli Take That -kautensa jälkeen usein julkisuudessa päihdeongelmansa takia.